id en en en en id en en fr ms ca id en en en id en en fr ms ca id id en id id id id id id id id ms id id mzn ms id en en en en en id en id id ms ms ms ms id id id id ms ms ms ms ms id id id en en id id id id id ms it id id id id id id mzn id id ms ms id id id mzn id id id mzn id id ar ms ms ms id id id id id id id id id id eo id id id id id id id fr ms id id id id mzn id en nl de en en nl en en en ms id en id en ms fr id en en id id en en en id id id en en en en fa en en en en en en es en en ms en fr en en en en en id en en
APA ITU WANITA: SOALAN MUDAH JADI SUSAH DI ERA PASCA KEBENARAN – Saifulislam.Com
Wednesday , August 31 2022
Ia soalan mudah yang hanya memerlukan 1 minit, 1 ayat, atau habis-habis pun satu perenggan untuk menjawabnya.
Tetapi Matt Walsh menghasilkan sebuah dokumentari berdurasi lebih satu jam, dan menghasilkan buku setebal 250 mukasurat untuk menjawab soalan tersebut. Mengapa?
Apabila benda satu ayat bertukar menjadi sebuah artikel, dokumentari dan buku, maknanya soalan “apa itu wanita” hanyalah tip of the iceberg kepada persoalan kompleks yang lebih besar.
Halaman rasmi untuk menonton dokumentari ini
Sesiapa yang menonton dokumentari berkenaan mungkin berasa kelakar, hairan atau bimbang. Saya mengalami ketiga-tiganya.
Jika anda tidak rasa ia kelakar, tidak mengapa. Tetapi anda perlu berasa bimbang. Polemik soalan “apa itu wanita” ini adalah bendera kepada peperangan ideologi yang sedang macam janggut sotong memeluk empat penjuru bumi.
Untuk menjawab pertanyaan “apa itu wanita”, Matt Walsh bertanya kepada pelbagai lapisan masyarakat. Beliau bertanya kepada wanita, lelaki, wanita yang percaya dirinya lelaki, lelaki yang percaya dirinya wanita, termasuk juga manusia yang percaya dirinya adalah serigala.
Kemudian, beliau bertanya kepada kelompok PAKAR:
Bagi kita umat Islam, pendekatan ini sesuai dengan cara yang agama kita ajar. Tanya yang arif, Ahl al-Zikr, jika kamu tidak tahu:
فَسْـَٔلُوٓا۟ أَهْلَ ٱلذِّكْرِ إِن كُنتُمْ لَا تَعْلَمُونَ
“Bertanyalah kepada ahl al-zikr, sekiranya kamu tidak tahu.” [Al-Nahl 16: 43]
Antara pakar yang ditemubual oleh Matt Walsh adalah:
Therapist: Gert Comfrey (Gender Affirming Therapist)
Surgeon + Gynecologist: Dr. Marci Bowers
Surgeon + Pediatrician: Dr Michelle Forcier
Social Scientist, Professor, Women, Gender and Sexuality Studies (Uni of Tennessee): Dr. Patrick Grzanka
Psychiatrist – Adolescent and Adult – Dr Miriam Grossman
Dr Debra Soh (ahli akademik) penulis buku The End of Gender
Politician, Congressman – Democrat Mark Takano
Malangnya, jawapan pakar pun sama tunggang langgang.
Persamaan pakar-pakar yang ditemui oleh Matt Walsh itu, baik di East Coast mahu pun West Coast, ialah kesemua mereka berada di Amerika Syarikat. Mungkin Amerika Syarikat itulah faktor yang merumitkan jawapan.
Untuk itu, Matt Walsh keluar bermusafir ke Kenya. Beliau berdiskusi dengan komuniti kaum Masai di negara berkenaan.
Penduduk kampung tersebut hairan mengapa soalan “apa itu wanita” susah hendak dijawab. Bagi mereka, semuanya jelas. Penampilan wanita jelas berbeza daripada lelaki. Wanita boleh buat apa yang lelaki tidak boleh buat. Wanita boleh mengandung, melahirkan anak dan menyusukannya. Lelaki tidak mampu.
Mereka tidak mahu ke negara Matt Walsh.
Ia negara merepek yang tidak masuk akal.
KENAPA ISU INI BESAR?
Mengapa kita perlu bimbang mengenai isu ini?
Polemik soalan “apa itu wanita” bukan hanya soal Adik suka baju dan payung berwarna merah jambu di dalam drama Sutun suatu ketika dahulu. Ia sudah pergi lebih jauh. Kecelaruan takrif apa itu wanita, membabitkan soal undang-undang, perubatan, kesihatan dan nyawa. Juga pendidikan.
Prof. Dr. Jordan Peterson telah berdepan tindakan perundangan apabila Kanada melaksanakan undang-undang mewajibkan pensyarah universiti menggunakan ganti nama (pronounce) mengikut kehendak pelajar.
Seorang bapa, CD di Kanada, dipenjara selama 6 bulan dan didenda USD30 ribu kerana kerana bercakap secara terbuka mengenai identiti anak lelakinya yang menukar jantina melalui rawatan hormon dengan persetujuan si ibu. ‘Misgendering’ anak lelakinya, kata undang-undang di Kanada.
Di Amerika Syarikat, pelajar yang memperkenalkan dirinya sebagai seekor kucing, dakwaan itu hendaklah dihormati. Jika soalan cikgu di dalam bilik darjah dijawab oleh murid ini dengan “meow!” guru tidak boleh memperlekeh atau menafikannya. Ia adalah queer identity murid berkenaan.
Di negars berkenaan, ia bukan lagi hal orang dewasa. Kanak-kanak seawal usia 12 atau 14 tahun sudah boleh membuat keputusan mengenai jantinanya, dan mendapatkan rawatan hormon, pembedahan, tanpa kebenaran ibu bapa!
Di negara jiran, United Kingdom, ada sekolah yang menggugurkan penggunaan perkataan “woman” kerana dianggap bermasalah.
PENTINGKAH KITA AMBIL TAHU?
Anda yang berada di Kuala Lumpur, Ipoh, Kudat atau Baling, mungkin berasa bahawa hal ini jauh di Amerika Syarikat. Tetapi kita perlu ingat, anak-anak kita menonton filem Hollywood keluaran Disney, Warner, DC, Marvel, dan lain-lain. Ramai yang meminati penyanyi KPOP, membaca anime, Tiktok dan sebagainya. Di semua institusi berkenaan dan platform berkenaan,  ideologi ini membanjiri dunia anak-anak kita semua.
Sam Smith, Miley Cyrus, Demi Lovato, Jaden Smith termasuk Mauren Turner, ahli politik Muslim Amerika Syarikat, yang juga Member of the Oklahoma House of Representatives… adalah antara nama besar yang secara terbuka mengisytiharkan diri mereka sebagai non binary.
Today is a good day so here goes. I’ve decided I am changing my pronouns to THEY/THEM ❤ after a lifetime of being at war with my gender I’ve decided to embrace myself for who I am, inside and out… pic.twitter.com/IVoLTYbAWd
— samsmith (@samsmith) September 13, 2019
APAKAH PUNCA POLEMIK INI?
Bagi saya, ia adalah penyakit pandangan alam.
Ia berbalik kepada cara manusia memahami alam dan realiti, sama ada ia bagai layang-layang terbang tanpa tali, atau kapal belayar tanpa kompas dan sauh.
Era ini juga adalah era kita ‘obses’ dengan ‘kebahagiaan’ dan ‘kegembiraan’. Sumbernya pula adalah DIRI SENDIRI. Kebebasan diri menikmati ruang ekspresi. Seseorang itu, termasuk kanak-kanak, akan hanya hidup bahagia dan bermakna, jika dapat menjadi dirinya sendiri. Kerana itu, seseorang itu perlu mempunyai hak menentukan apa identitinya sendiri. Kemudian, orang lain dipaksa pula mengiktiraf dan menerimanya, walaupun ia tidak masuk akal dan huru-hara.
Suatu ketika, apabila lelaki suka lelaki dan perempuan suka perempuan, ia menimbulkan krisis moral, agama, dan undang-undang. Ia kemudian bergerak ke peringkat mengangkat hubungan tersebut kepada sebuah perkahwinan. Selanjutnya, membentuk keluarga. Biar pun tidak cukup elemen untuk menatijahkan persenyawaan dan menatijahkan kelahiran manusia baharu, mereka masih boleh ada anak sendiri. Sama ada anak angkat dan anak tumpang menggunakan sperma sendiri atau ovum sendiri.
Apabila hal-hal berkenaan berjaya membentuk unit keluarga, persoalan seterusnya ialah adakah keluarga itu mempunyai hak yang sama dengan ‘keluarga tradisional’. Proses menentukan hak ini mendesak rombakan undang-undang, pandangan alam, sistem nilai, dan segala kepercayaan.
Kita berada di era PASCA KEBENARAN, era POST TRUTH.
Dulu-dulu agama mentakrifkan apa itu kebenaran, betul dan salah.
Kemudian agama digantikan oleh pembuktian empirikal, oleh sains.
Semasa sains menggantikan agama, ia sudah cukup berat hingga melahirkan agnostik, atheist dan macam-macam krisisi dunia moden yang kita semua sedia maklum.
Kini, baik agama mahu pun sains, kedua-duanya digantikan dengan DIRI.
Apabila manusia tidak bertuhankan Penciptanya sendiri, lahirnya tuhan-tuhan palsu. Baik daripada objek-objek sekelilingnya, mahu pun DIRINYA SENDIRI.
Ini diperingatkan oleh Allah SWT di dalam al-Quran:
أَفَرَءَيْتَ مَنِ ٱتَّخَذَ إِلَـٰهَهُۥ هَوَىٰهُ وَأَضَلَّهُ ٱللَّهُ عَلَىٰ عِلْمٍ وَخَتَمَ عَلَىٰ سَمْعِهِۦ وَقَلْبِهِۦ وَجَعَلَ عَلَىٰ بَصَرِهِۦ غِشَـٰوَةً فَمَن يَهْدِيهِ مِنۢ بَعْدِ ٱللَّهِ ۚ أَفَلَا تَذَكَّرُونَ
“Apakah engkau tidak melihat gelagat orang yang menjadikan hawa nafsunya sendiri sebagai tuhan? Lantas dengan itu Allah sesatkan dia dalam keadaan berilmu. Telinganya, akal fikiran dan hatinya, penglihatannya, semuanya dikunci dan tertutup. Siapakah lagi yang mampu memberi petunjuk kepada orang sebegini selain Allah? Mengapa kamu tidak beringat-ingat?” [Al-Jathiah 45: 23]
Bertuhankan kehendak diri sendiri bukan semata-mata untuk kegembiraan dan hedonisme, tetapi menjadikan diri sebagai otoriti untuk merombak sistem dan seluruh struktur kehidupan.
Agama kita mengambil berat soal istilah dan perkataan.
Perkataan adalah untuk mewakili makna. Dengan perkataan, makna diguna untuk berfikir dan bertindak.
Jika ada masalah dengan perkataan, perkataan mesti dibetulkan.
Apabila perkataan berubah maksud disebabkan oleh kejahatan manusia, sesuatu perlu dibuat, termasuk pada meninggalkan perkataan yang bermasalah itu. Misalnya firman Allah:
يَـٰٓأَيُّهَا ٱلَّذِينَ ءَامَنُوا۟ لَا تَقُولُوا۟ رَٰعِنَا وَقُولُوا۟ ٱنظُرْنَا وَٱسْمَعُوا۟ ۗ وَلِلْكَـٰفِرِينَ عَذَابٌ أَلِيمٌ
“Wahai orang-orang yang beriman, janganlah kamu menyebut rā’inā. Tetapi sebutlah undhurnā dan isma’ū. Dan bagi orang-orang yang kufur itu azab yang pedih.” [Al-Baqarah 2: 104]
Perkataan rā’inā, dan undhurnā itu maksudnya sama. Tetapi apabila diputar belit konotasinya oleh musuh untuk mengejek dan menyakitkan hati Nabi Muhammad ﷺ , Allah SWT memerintahkan agar perkataan itu digugurkan daripada penggunaan harian, digantikan dengan undhurnā.
Iblis semasa hendak menyesatkan Adam dan Hawa, telah memanipulasi istilah penasihat:
وَقَاسَمَهُمَآ إِنِّى لَكُمَا لَمِنَ ٱلنَّـٰصِحِينَ
“Dan Iblis bersumpah untuk Adam dan Hawa dengan mendakwa” sesungguhnya aku ini bagi kalian berdua adalaha benar-benar dari kalangan penasihat.” [al-A’raf 7: 21]
Rasulullah ﷺ  juga pernah mengingatkan kita tentang ancaman kecelaruan istilah ini:
لَيَشْرَبَنَّ نَاسٌ مِنْ أُمَّتِي الْخَمْرَ،  يُسَمُّونَهَا بِغَيْرِ اسْمِهَا
“Segelintir daripada umatku, mereka minum arak dan menamakan ia bukan dengan namanya” [Sunan Abi Daud: 3689]
Sebab itu Islam mementingkan perkataan.
Apabila guna satu perkataan, tentukan dahulu apa yang dimaksudkan dengan perkataan itu.
ILMU PERKATAAN – EPISTEMOLOGI, ETIMOLOGI
Professor Naquib al-Attas hafizahullah adalah antara ilmuan tempatan yang sering menekankan hal ini.
Untuk memperoleh ilmu dan menemui kebenaran, seseorang itu perlu tentukan terlebih dahulu apa itu ‘sesuatu’, dan membataskannya melalui takrifan yang jelas agar perkara yang tidak berkenaan tidak termasuk ke dalamnya. Dengan itu, mudah-mudahan makna dapat dihasilkan, dan kita sampai kepadanya.
Sedih sekali apabila bahasa harian kita hari ini menjadi seperti sampah sarap.
Bayangkan bahasa Melayu mempunyai perkataan mengangkat, menggendong, memikul, menggalas, mengangkut, menjunjung, yang kesemuanya merujuk kepada perbuatan membawa sesuatu di bahagian atas badan kita, dan kita sudah tidak dapat bezakan itu semua, dan tidak menghargai perbezaan berkenaan, apabila kita tidak lagi menghargai bahasa.
Lebih sedih apabila bahasa itu dikecam pula sebagai tidak berkeupayaan menjadi bahasa ilmu.
Kita para asatizah, berhentilah berbelah mengenai isu-isu khilaf dalam kupasan agama. Akidah Islam kita, berbekalkan wahyu dan mempelajari hujah-hujah ilmuan terdahulu, mestilah membawa kita kepada berjaya membantu menjawab persoalan.
Bukan persoalan mereka yang hidup di era Abu Hasan al-Ash’ari atau Ibn Taimiyyah atau Muhammad ibn Abd al-Wahhab. Tetapi persoalan manusia hari ini.
Akidah mesti berhasil diajar dan dipelajari pada membentuk pandangan alam yang benar lagi berfungsi.
Apa hubungan kita dengan Allah.
Akidah Islam bukan untuk kemenangan aliran, mazhab, tokoh, kumpulan. Akidah Islam adalah untuk memelihara setiap individu semasa hidupnya di zamannya mendepani cabarannya ketika itu.
Apabila anak-anak tidak pedulikan agama, obses dengan keseronokan, obses dengan hak dan pilihan peribadi, ia adalah pilihan mereka ke jalan kehancuran. Tiada bahagia, tiada kejayaan, kecuali berakhir dengan depresi, kerosakan, dan bencana akhirat selepas bencana dunia.
Ini bukan benda main-main.
Bagi saya, ia petanda kiamat.
Terselamatlah mereka yang berusaha menyelamatkan diri dan mendapat rahmat Allah untuk itu.
Di Amerika Syarikat, perbahasan isu seperti ini tidak dapat lari daripada realiti binari politiknya, kiri dan kanan, Demokrat dan Republikan.
Semasa kita suka dengan demokrat kerana lebih progresif, berfikiran terbuka, menyokong model pasaran yang lebih adil, sensitif kepada alam sekitar, anti pencemaran sisa bahan api, juga pro imigran, menghormati minoriti termasuk Muslim, kita juga bertemu dengan lapisan-lapisan liberalisme, gerakan  LGBTQ+, kecairan gender, bersama tokoh-tokoh di dalamnya seperti Obama, Biden, Hillary Clinton, Ilhan Omar dan sebagainya.
Ketika kita bersetuju dengan Matt Walsh di sebelah kanan, bersama elemen tradisional berkaitan nilai, masyarakat, perkahwinan dan kekeluargaan oleh Republikan, di situ juga kita bertemu dengan Donald Trump, Fox News, pro arang batu, supremasi kaum kulit putih, ekstrimis nasionalis, anti imigran dan anti Muslim.
Itulah sebabnya perjalanan mencari kebenaran harus mengimbangkan regulasi sosial kita dengan sifat berdikari. Jangan ikat kebenaran dengan kelompok, kumpulan, parti, metodologi, mazhab, aliran dan yang seumpama dengannya.
Di Malaysia juga, berhati-hatilah dengan sentimen politik, agama dan bangsa agar tidak menjadi hitam putih dan mengkucar-kacirkan proses berlaku adil kepada kawan dan lawan.
يَـٰٓأَيُّهَا ٱلَّذِينَ ءَامَنُوا۟ كُونُوا۟ قَوَّٰمِينَ لِلَّهِ شُهَدَآءَ بِٱلْقِسْطِ ۖ وَلَا يَجْرِمَنَّكُمْ شَنَـَٔانُ قَوْمٍ عَلَىٰٓ أَلَّا تَعْدِلُوا۟ ۚ ٱعْدِلُوا۟ هُوَ أَقْرَبُ لِلتَّقْوَىٰ ۖ وَٱتَّقُوا۟ ٱللَّهَ ۚ إِنَّ ٱللَّهَ خَبِيرٌۢ بِمَا تَعْمَلُونَ
“Wahai orang-orang yang beriman, hendaklah kamu semua sentiasa menjadi orang-orang yang menegakkan keadilan kerana Allah, lagi menerangkan kebenaran; dan jangan sekali-kali kebencian kamu terhadap sesuatu kaum itu mendorong kamu kepada tidak melakukan keadilan. Hendaklah kamu berlaku adil (kepada sesiapa jua) kerana sikap adil itu lebih hampir kepada taqwa. Dan bertaqwalah kepada Allah, sesungguhnya Allah Maha Mengetahui dengan mendalam akan apa yang kamu lakukan.” [Al-Maidah 5: 8]
Previous Bacaan Untuk Guru Baharu
Next Gelombang ‘Buku Islamik’ Pusingan Seterusnya
Gelombang ‘Buku Islamik’ Pusingan Seterusnya
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Susahnya Seorang ADHD Dewasa Menjaga Ibadat
Kita mungkin malu untuk memperkatakan akan hal ini kerana kita mahu menjadi Muslim yang baik. …
25/07/2022 at 6:27 AM
Maknanya, mereka nak define sesuka hati tentang diri mereka tanpa merujuk kepada ketetapan yang Pencipta Yang Maha Agung sudah tetapkan. Maknanya bertuhankan diri mereka. Allah swt pun ajar kepada Nabi Adam a.s tentang nama nama benda. Tentu nama nama ini telah didefinasi oleh Allah terlebih dahulu supaya Adam mudah memahami.
Saya rasa, manusia manusia yang begini tidak berjumpa dengan ketenangan dan akhirnya ketenangan itu kononnya dapat ditemui dengan melanggar ketetapan Ilahi dengan sesuka hati mengambil autoriti mentakrif diri. Mari kita lihat akhirnya, adakah ketenangan yang dijumpai atau malapetaka yang kita tidak tahu dalam bentuk apa yang sedang menanti.
Jazakallah Ustaz Hasrizal atas tulisan yang ‘refreshing’ ini. Saya nak mula semual mengikuti blog ini setelah sekian lama.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved